turjo4nis/wikipedia-bn-dump-20250701 huggingface dataset:
ডোরেমন: নোবিতা'স ডাইনোসর ২০০৬

নোবিতা'স ডাইনোসর ২০০৬, ডোরেমন: দ্য মুভি ২০০৬ নামেও পরিচিত; ২০০৬ সালের জাপানি ঐতিহ্যগত আনিমেশন চলচ্চিত্র যা ১৯৮০ সালের একই নামের চলচ্চিত্রের পুননির্মান।

কাহিনীসংক্ষেপ
কাহিনির শুরুতে সুনিও সবাইকে ডাইনোসরের জীবাশ্ম দেখায়। কিন্তু নোবিতাকে দেখতে দেয় না। তাই নোবিতা ডাইনোসর নিয়ে গবেষণা করতে থাকে। ডাইনোসরের ডিম পেতে নোবিতা পাহাড় কাটতে লাগলো। তখন জমির মালিক তাকে মানা করে আর ঐ জায়গায় যেসব ময়লা করেছে তা গর্তে ফেলতে বলে। তখন  নোবিতা গর্ত খুড়তে থাকে। তখন নোবিতা পাথরের মত শক্ত ডিম পায়। নোবিতা সেই ডিম টাইম ক্লকের সাহায্যে আগের অবস্থায় আনে। ঐ ডিমের থেকে এক ডাইনোসর জন্ম নেয়। যার নাম পিসুকে। নোবিতা পিসুকে কে নিজের খাবার খাওয়াত, খেলত। জিয়ান, সুনিও তার ডাইনোসর দেখতে চাইলে নোবিতা বলে পরে দেখাবে। কিন্তু জিয়ান, সুনিও তাকে বিশ্বাস করেনা। তখন নোবিতা শর্ত দেয়। সে যদি না দেখাতে পারে তাহলে সে নাক দিয়ে নুডুলস খাবে। একদিন পিসুকে বড় হয়েগেল। তখন তাকে তার বাড়ির পাশে হ্রদে লুকিয়ে থাকতে বলে। প্রত্যেক রাতে নোবিতা আর ডোরেমন তাকে খাবার খাওয়াত। একদিন সাংবাদিক পিসুকে কে দেখতে পেল। তখন সাংবাদিক হ্রদের ধারে ভীর করল। তখন নোবিতা আর ডোরেমন  পিসুকে কে নিয়ে টাইম মেশিনের সাহায্যে প্রায় ডাইনোসরের সময়ে নিয়ে যায়। ঐসময় ভবিষ্যতে ডাইনোসর শিকারী হামলা করে। তখন নোবিতা আর ডোরেমন তাকে আমেরিকার ডাইনোসরের সময়ে নিয়ে যায়।

তারপরে জিয়ান, সুনিও নোবিতার কাছে ডাইনোসর দেখতে চাই কিন্তু নোবিতা দেখাতে ব্যর্থ হয়। নোবিতাকে নাক দিয়ে নুডুলস খেতে বলে। নোবিতা নাক দিয়ে খেতে ব্যর্থ হয়। নোবিতা জিয়ান ও সুনিওর কাছ থেকে পালিয়ে আসে সিজুকার ঘরে লুকায়। সিজুকাও বিশ্বাস করেনা নোবিতার ডাইনোসর আছে। তখন নোবিতা টাইম টিভির সাহায্যে সিজুকা,জিয়ান,সুনিও কে দেখায়। তারা দেখে যে পিসুকে বিপদে। তাকে নিরাপদ স্থানে নিতে   নোবিত ও তার বন্ধুরা দুঃসাহসিক সফর করে।

অভিনয়ে 
 ওয়াসাবি মিজুতা
 মেগুমি ওহারা
 ইউমি কাকাজু
 তোমোকাজু সেকি
 সুবারু কিমুরা
 রায়উনোসুকে কামিকি
 কোতোনো মিৎসুইশি
 ইয়াসুনোরি মাটসুমোতো
 ইশিরো ফুনাকোশি
 কেঞ্জি উৎসুমি
 মিনামি তাকাইয়ামা

আরও দেখুন 
 ডোরেমন: নোবিতা'স ডাইনোসর
 ডোরেমন চলচ্চিত্রের তালিকা

তথ্যসূত্র

বহিঃসংযোগ
 অফিসিয়াল ওয়েবসাইট
 

২০০৬-এর চলচ্চিত্র
২০০৬-এর আনিমে চলচ্চিত্র
জাপানি চলচ্চিত্র
জাপানি ভাষার চলচ্চিত্র
ডোরেমন
ডোরেমন
আনিমে চলচ্চিত্র পুনর্নির্মিত
সময় ভ্রমণ সম্পর্কে চলচ্চিত্র
নোবিতা'স ডাইনোসর ২০০৬
অ্যানিমে চলচ্চিত্র
ইংরেজি ভাষার চলচ্চিত্র
মহিম বরা

মহিম বরা ()  অসমের একজন গল্পকার, কবি সাহিত্যিক ও শিক্ষাবিদ ছিলেন। কলং নদীর সহিত তার সুগভীর সম্পর্ক থাকার জন্য তাকে কলংপরীয়া কবি আখ্যা দেওয়া হয়েছে।  ১৯৮৯ সনে তিনি অসম সাহিত্য সভার সভাপতি পদে অধিষ্ঠিত ছিলেন।৷

জন্ম ও শিক্ষা
১৯২৩ সনে দরং জেলার ঘোপসাধারু চা-বাগানে মহিম বরা জন্মগ্রহণ করেন। তার পিতা ছিলেন রামতামুলী বংশের গজেন নাথ ও মাতার নাম চন্দ্রকান্তি বরা।মহিম বরা ১৯৪৪ সনে তিনি কলিয়াবর উচ্চ মাধ্যমিক বিদ্যালয় থেকে প্রবেশিকা পরীক্ষায় উত্তীর্ণ হন ও নগাঁও মহাবিদ্যালয়ে নামভর্তী করেন। ১৯৪৮ সনে তিনি গুয়াহাটির কটন কলেজ থেকে স্নাতক ডিগ্রী লাভ করেন। ১৯৫২ সনে তিনি গুয়াহাটি বিশ্ববিদ্যালয় থেকে স্নাতকোত্তর ডিগ্রী লাভ করেন। ১৯৫৭ সনে মহিম বরা জামুগুরিহাটের দীপ্তিরেখা হাজরিকাকে বিবাহ করেন।

কর্মজীবন
মহিম বরা স্নাতক পরীক্ষায় উত্তীর্ণ হয়ে শিক্ষকতাকে বৃত্তি হিসেবে গ্রহণ করেন। ১৯৪৯ সনে তিনি  নগাঁও জেলার কলিয়াবরে স্থানান্তর হয়ে আসেন ও ১৯৫০ সনে পুনরায় গুয়াহাটিতে ফিরে যান। ১৯৫৩ সনে তিনি যোরহাটের জগন্নাথ বরুয়া মহাবিদ্যালয়ে অধ্যাপক রুপে যোগদান করেন ও ১৯৫৪ সনের অক্টোবর মাসে নগাঁও মহাবিদ্যালয়ে অসমীয়া বিভাগের অধ্যাপক রুপে নিযুক্তি লাভ করেন।     পরবর্তী সময়ে তিনি নগাঁওয়ে স্থায়ীভাবে বসবাস আরম্ভ করেন। ১৯৫৬ সনে নগাঁও থেকে প্রকাশিত সাহিত্য সংকলন অরুণাচলে মুখ্য সম্পাদকের   দায়িত্ব পালন করেন।।

গ্রন্থ সংকলন

 দেহা গরকা প্রেম (১৯৬৭)
 কাঠনিবারী ঘাট (১৯৬১)
বহুভুজী ত্রিভুজ (১৯৬৭)
ম‍ই, পিপলী আরু পূজা (১৯৬৭)
এই নদীর সোঁতে (১৯৭৫)
রাতি ফুলা ফুল (১৯৭৭)
রঙাজীঞা (১৯৭৮)
বরযাত্রী (১৯৮০)
এধানি মাহীর হাঁহি (১৯৯৭)
মোমাইর পদূলিত বান্ধিলো ঘোঁরা (১৯৬৭),

এখন নদীর মৃত্যু (১৯৭২),
মোর প্রিয় গল্প (১৯৮৭),
গল্প সমগ্র মহিম বরা (১৯৯৩),
চিন্তা বিচিত্রা (১৯৭৫),
সাহিত্য বিচার (১৯৮৯)
রাজা রামমোহন রায় (১৯৮৯),
পাখিলগা দিন (১৯৮৯),
বত্রিশ পুতলার সাধু (১৯৭৬),
শ্রীশ্রী শংকর দেবর নাট্যাবলী (১৯৮৯),
পুতলাঘর (১৯৭১),
হেরোয়া দিগন্তর মায়া (১৯৭৩),

পুরস্কার
পদ্মশ্রী
সাহিত্য অকাদেমি পুরস্কার
প্রকাশন পরিষদ পুরস্কার
অসম উপত্যকা সাহিত্য পুরস্কার
ছগনলাল জৈন পুরস্কার

তথ্যসূত্র

১৯২৪-এ জন্ম

২০১৬-এ মৃত্যু
গুয়াহাটি বিশ্ববিদ্যালয়ের প্রাক্তন শিক্ষার্থী
সাহিত্য অকাদেমী পুরস্কার বিজয়ী
কটন কলেজ, গুয়াহাটির প্রাক্তন শিক্ষার্থী
শোণিতপুর জেলার ব্যক্তি
আসামের কবি
সাহিত্য ও শিক্ষায় পদ্মশ্রী প্রাপক
অসমীয়া সাহিত্য আকাদেমি পুরস্কার বিজয়ী
অসম সাহিত্য সভার সভাপতি
২০শ শতাব্দীর ভারতীয় কবি
স্যুটস (টিভি ধারাবাহিক)

স্যুটস  এ্যারন কোরস নির্মিত একটি ইউএসএ নেটওয়ার্ক টিভি ধারাবাহিক, যেখানে প্যাট্রিক জে. এডামস মাইকেল "মাইক" রস এবং গ্যাব্রিয়েল মাচট হার্ভি স্পেকটার চরিত্রে অভিনয় করেন।

১২ পর্বের প্রথম মৌসুম ২৩ জুন, ২০১১-তে মুক্তি পায়, ৯০ মিনিট প্রিমিয়ার সহ। এটি ১৬ পর্বের দ্বিতীয় মৌসুমের ঘোষণা করা হয় ১১ আগস্ট, ২০১১-তে, যা ১৪ জুন ২০১২-তে প্রচারিত হয় এবং মধ্য-মৌসুমের শেষাংশ ২৩ আগস্ট, ২০১২-তে প্রচারিত হয়। দ্বিতীয় মৌসুমের বাকি ৬ পর্ব ১৭ জানুয়ারি, ২০১৩-তে প্রচার করা শুরু হয়। ১২ অক্টোবর, ২০১২-তে, ইউএসএ নেটওয়ার্ক স্যুটস-এর ১৬ পর্ব বিশিষ্ট তৃতীয় মৌসুমের ঘোষণা দেয়। তৃতীয় মৌসুম ১৬ জুলাই, ২০১৩-তে ইউএসএ-তে, ১৭ জুলাই ব্রাভো কানাডাতে এবং ১৫ অক্টোবর চ্যানেল ৭ অস্ট্রেলিয়াতে প্রচারিত হয়। এই মৌসুমকেও দুই ভাগে ভাগ করা হয়, শেষ ছয় পর্ব ৬ মার্চ, ২০১৪-এর পরে প্রচার করা হয়। ২৪ অক্টোবর, ২০১৩-তে, স্যুটস-এর চতুর্থ মৌসুমের ঘোষণা করা হয়। ১১ আগস্ট, ২০১৪-তে, স্যুটস-এর পঞ্চম মৌসুমের ঘোষণা আসে।

তথ্যসূত্র

বহিঃসংযোগ 

 
 

২০১১-তে মার্কিন টেলিভিশন ধারাবাহিক আত্মপ্রকাশ
টরন্টোতে সৃষ্ট টেলিভিশন সিরিজ
ইউএসএ নেটওয়ার্ক অনুষ্ঠান
ইউনিভার্সাল টেলিভিশনের ধারাবাহিক
ইংরেজি ভাষার টেলিভিশন ধারাবাহিক নাটক
মার্কিন আইনি টেলিভিশন ধারাবাহিক
মার্কিন ধারাবাহিক নাটক
২০১১-এর টেলিভিশন ধারাবাহিক
২০১১-এর মার্কিন টেলিভিশন ধারাবাহিক
নাট্য টেলিভিশন ধারাবাহিক
টেলিভিশন ফ্র্যাঞ্চাইজি
ইংরেজি ভাষার টেলিভিশন অনুষ্ঠান
মহেশ্বর নেওগ

মহেশ্বর নেওগ () অসমের একজন ইতিহাসবিদ, লোক-সংস্কৃতির গবেষক ও কবি। তার রচনা গ্রন্থসমূহ অসমীয়া সাহিত্যে এক মহান অবদান।

জন্ম
১৯১৫ সনের ৭ সেপ্টেম্বর তারিখে শিবসাগর জেলার কমারফদীয়া নামক স্থানে মহেশ্বর নেওগ জন্মগ্রহণ করেন। তার পিতার নাম মাণিক চন্দ্র নেওগ ও মাতার নাম চন্দ্রপ্রভা নেওগ।

শিক্ষা
১৯৩৬ সনে কটন কলেজ থেকে আই.এস.সি পরীক্ষায় উত্তীর্ণ হন। ১৯৪৭ সনে কলকাতা বিশ্ববিদ্যালয় থেকে আধুনিক ভারতীয় ভাষা বিষয়ে স্নাতকোত্তর  ডিগ্রী লাভ করেন।

কর্মজীবন
মহেশ্বর নেওগ যোরহাট মিশন হাইস্কুল, শিবসাগর ফুলেশ্বরী হাইস্কুল ও যোরহাট হাইস্কুলে শিক্ষকতা করেন। ১৯৪৫ সনে গুয়াহাটি বিশ্ববিদ্যালয়ের  ট্রাষ্ট বোর্ডে ক্রমে কার্য্যালয় সচিব ও কার্যাধ্যক্ষ রুপে কার্যনির্বাহ করেন। ১৯৪৮ সনে গুয়াহাটি বিশ্ববিদ্যালয়ের অসমীয়া বিভাগে অধ্যাপক রুপে কার্যনির্বাহ করেন।

সাহিত্য রচনা
 শ্রীশ্রী শংকরদেব(১৯৫১),
 ডায়রর সিপারে ধুনীয়া দেশ(১৯৪৮),
 পুরণি অসমীয়া সমাজ আরু সংস্কৃতি(১৯৫৭),
 অসমীয়া গীতি সাহিত্য(১৯৫৮),
 অসমীয়া প্রেমগাথাঁ(১৯৫৮),
 অসমীয়া সাহিত্যর রূপরেখা (১৯৬২-৬৩),
 আধুনিক অসমীয়া সাহিত্য(১৯৬৫),
 ভক্তি-প্রদীপ(১৯৪৫),
 বংশীগোপালদেবর চরিত্র(১৯৫০),
 উষা পরিণয়(১৯৫১),
 আচার্য সংহতি(১৯৬৩),
 লব-কুশর যুদ্ধ(১৯৫৪),
 গীতি-রামায়ণ(১৯৫৪),
 কীর্তন-ঘোষা, নামঘোষা(১৯৫৫),
 রামানন্দ দ্বিজর গুরুচরিত(১৯৫৬),
 চাহাপরি উপাখ্যান(১৯৫৮),
 সংস্কৃত হস্তমুক্তাবলী(১৯৫৯),
 সঞ্চয়ন(১৯৭১),
 চতাই পরবত আরু চিরি লুইত(১৯৫৯),
 স্বররেখাত বরগীত(১৯৫৮),
 শ্রীভাগবত কথা(১৯৫৯),
 সানুবাদ হস্তমুক্তাবলী(১৯৬৩),
 প্রাচ্য শাসনাবলী, সত্রীয়া নৃত্য আরু সত্রীয়া নৃত্যর তাল(১৯৭৪),
 বিশ্ববিদ্যালয়র, ভাষা, ভাষণ আরু ভ্রমণ(১৯৭৪),
 মুছাফিরখানা(১৯৭৪), পর্ব সমীক্ষা(১৯৮৮),
 অরুণোদয়(সম্পাদনা)(১৯৮৪),
 বেজবরুয়া পত্রলেখা(১৯৬৮),
 ভক্তিগীতপদ সংকলন(১৯৮৮),
 চন্দ্রকান্ত অভিধান সংশোধন(১৯৫৪, ৫৭, ৬৮)

সম্মান ও পুরস্কার
পদ্মশ্রী (১৯৭২ সন)
অসম সাহিত্য সভার সভাপতি
শংকরদেব পুরস্কার

তথ্যসূত্র

১৯১৫-এ জন্ম
১৯৯৫-এ মৃত্যু
সাংস্কৃতিক ইতিহাসবিদ
অসমীয়া ভাষার কবি
আসামের কবি
অসম সাহিত্য সভার সভাপতি
শিবসাগর জেলার ব্যক্তি
সাহিত্য ও শিক্ষায় পদ্মশ্রী প্রাপক
২০শ শতাব্দীর ভারতীয় কবি
২০শ শতাব্দীর ভারতীয় ইতিহাসবিদ
ভারতীয় পুরুষ কবি
মহেন্দ্র বরা

মহেন্দ্র বরা (; ) অসমের একজন  কবি-সাহিত্যিক, প্রবন্ধকার, শিক্ষাবিদ ও সমালোচক। ১৯৮৭ সনে তিনি অসম সাহিত্য সভার পাঠশালা অধিবেশনে সভাপতিত্ব করেছিলেন।।

জন্ম
১৯২৯ সনের ২২ আগস্ট তারিখে ডিব্রুগড় জেলার টিংখাং নামক স্থানে মহেন্দ্র বরার জন্ম হয়। তার পিতার নাম ইন্দ্রেশ্বর বরা ও মাতার নাম লীলাবতী বরা।

শিক্ষা
মহেন্দ্র বরা সৈখোয়া, মাকুম ও লাহরওয়ালা থেকে প্রাথমিক শিক্ষা  গ্রহণ করেন। তিনি ডিব্রুগডের জর্জ ইন্সটিউটর থেকে হাইস্কুলের শিক্ষা গ্রহণ করেন। ১৯৪৭ সনে  শিবসাগর হাইস্কুল থেকে মেট্রিকুলেশন পরীক্ষায় উত্তীর্ণ হন। ১৯৪৯ সনে কটন কলেজ থেকে তৃতীয় স্থানে আই.এ পরীক্ষায় উত্তীর্ণ হন। ১৯৫১ সনে সেখান থেকে স্নাতক ডিগ্রী লাভ করেন। ১৯৫৩ সনে তিনি কলকাতা বিশ্ববিদ্যালয় থেকে ইংরেজি বিষয়ে স্নাতকোত্তর ডিগ্রী লাভ করেন। ১৯৭১ সনে গুয়াহাটি বিশ্ববিদ্যালয় থেকে ডক্টরেট ডিগ্রী লাভ করেন।

সম্মান ও পুরস্কার

১৯৮৩ সনে বঙাইগাঁওয়ে অনুষ্ঠিত অসম সাহিত্য সভার কবি সন্মিলনীতে সভাপতিত্ব করেন।
১৯৮৭ সনে অসম সাহিত্য সভার পাঠশালা অধিবেশনে সভাপতিত্ব করেন।

মৃত্যু
১৯৯৬ সনে মহেন্দ্র বরা মৃত্যুবরণ করেন।

তথ্যসূত্র

১৯২৯-এ জন্ম
১৯৯৬-এ মৃত্যু
অসম সাহিত্য সভার সভাপতি
অসমীয়া শিক্ষাবিদ
অসমীয়া ভাষার কবি
কলকাতা বিশ্ববিদ্যালয়ের প্রাক্তন শিক্ষার্থী
বাংলাদেশ–মিয়ানমার সীমান্ত

বাংলাদেশ ও মিয়ানমার সীমান্ত বলতে এই বাংলাদেশ ও মিয়ানমার মধ্যে আন্তর্জাতিক সীমানা নির্ধারণ রেখাকে বুঝায়। এই সীমানা রেখা বাংলাদেশের দক্ষিণ-পূর্বে এবং মিয়ানমারের পশ্চিমে অবস্থিত। সীমান্তের মোট দৈর্ঘ্য ।

বৈশিষ্ট্য
এটি মিয়ানমারের সবচেয়ে ছোট সীমান্ত এবং সেই সাথে এটি ভারতের সাথে দীর্ঘ সীমানার ব্যতীত বাংলাদেশের দ্বিতীয় সীমান্ত।

এই সীমান্ত বাংলাদেশ, মিয়ানমার ও ভারত তিন দেশের মিলিত সীমানা বিন্দু থেকে শুরু এবং দক্ষিণ দিক হয়ে বঙ্গোপসাগর পর্যন্ত। সর্বশেষ অংশ নাফ নদী বরাবর বিস্তৃত।

ইতিহাস 
ঐতিহাসিকভাবে সীমান্ত অঞ্চল বিভিন্ন ভারতীয় এবং বার্মিজ সাম্রাজ্যের প্রান্তে অবস্থিত প্রতিযোগিতামূলক এলাকা অবস্থিত। ব্রিটেন সপ্তদশ শতাব্দীতে ভারত (আধুনিক বাংলাদেশ সহ) জয় শুরু করেছিল, এবং ধীরে ধীরে দেশের বেশিরভাগ নিয়ন্ত্রণ নিয়েছিল, ব্রিটিশ ভারত গঠন করেছিল। ১৮২০-৮০-এর দশকে ব্রিটেনও ধীরে ধীরে বার্মা জয় করে; ১৮২৬ সালে ইয়ান্দাবো চুক্তির মাধ্যমে যা প্রথম অ্যাংলো-বার্মিজ যুদ্ধের সমাপ্তি ঘটায় বার্মা আসাম, মণিপুর, রাখাইন (আরাকান) এবং তানিন্থাই উপকূলের উপর ব্রিটিশ নিয়ন্ত্রণকে স্বীকৃতি দেয়, যার ফলে সাধারণ ভাবে ভারত-বার্মিজ আধুনিক সীমানার বেশিরভাগ অংশ সীমিত হয়ে যায়। ১৮৫২-৫৩ সালের দ্বিতীয় অ্যাংলো-বার্মিজ যুদ্ধের পর বার্মার বিশাল অংশ দখল করা হয়। বার্মার অবশিষ্টাংশ ১৮৮৫ সালে জয় করা হয় এবং ব্রিটিশ ভারতে অন্তর্ভুক্ত করা হয়।

তথ্যসূত্র

বেড়া
সীমান্ত প্রতিবন্ধক
বাংলাদেশের সীমান্ত
মিয়ানমারের সীমান্ত
আন্তর্জাতিক সীমান্ত
বাংলাদেশ–মিয়ানমার সীমান্ত
কেলি কদম

কেলি কদম (বৈজ্ঞানিক নাম: Mitragyna parvifolia) হচ্ছে Rubiaceae পরিবারের Mitragyna গণের একটি গাছ।

বিবরণ
কেলি কদম এশিয়ায় প্রাপ্ত একটি গাছের প্রজাতি মূলত বর্ষার আগে ফুল ফোঁটে। তখন থোকা থোকা ফুটে থাকে। ঢাকার বলধা গার্ডেনে সিবিলি অংশে পুকুর পাড়ে বিশাল বড় গাছ আছে। অর্জুন গাছের সাথে চেহারায় কিছুটা মিল আছে। এটির অন্যান্য নামের ভেতরে আছে ধুলিকদম, বসন্তপুষ্প, ক্রমুকপ্রসূন, সুবাস, নীপ ইত্যাদি। এদের সংস্কৃত নাম: ধূলিকদম্ব বা কেলিকদম্ব। এদের হিন্দি নাম হচ্ছে ধূলিকদম্ব, হলুদ (हल्दु), কর্মা (कर्मा) বা কিরম (किरम)।

বিস্তৃতি
এই বৃক্ষ বাংলাদেশ, ভারত, শ্রীলংকাসহ এশিয়ার বিভিন্ন দেশে জন্মে থাকে।

গ্যালারি

তথ্যসূত্র

বহিঃসংযোগ 

ভারতের ফুল
বাংলাদেশের ফুল
ভারতের উদ্ভিদ
বাংলাদেশের উদ্ভিদ
শ্রীলঙ্কার উদ্ভিদ
ভারতীয় উপমহাদেশের উদ্ভিদ
কড়চা

কড়চা ভারতের পশ্চিমবঙ্গ রাজ্যের পুরুলিয়া জেলার অন্তর্গত একটি প্রত্নস্থল।

মূর্তি 
কড়চা গ্রামে যে তিনটি প্রাচীন জৈন মূর্তি পাওয়া গেছে, সেই মূর্তিগুলির সংক্ষিপ্ত বর্ণনা নিম্নে দেওয়া হল

তথ্যসূত্র 

পুরুলিয়া জেলার প্রত্নস্থল
ধাধকি

ধাধকি ভারতের পশ্চিমবঙ্গ রাজ্যের পুরুলিয়া জেলার পুঞ্চা থানার অন্তর্গত একটি প্রত্নস্থল।

ইতিহাস
১৮৭২-১৮৭৩ সালে জে. ডি. বেগলার ধাধকি গ্রামের কাছে ধাধকি টাঁড় নামক স্থানে ১২০ বর্গফুট ব্যাপী বেষ্টিত স্থানের মধ্যে একটি সুবিশাল পুবমুখী মন্দির দেখতে পান। এই মন্দিরে মহামন্ডপ সহ গর্ভগৃহ ছিল। মহামন্ডপে কিছু পাথরের জাফরি সংলগ্ন করা জানালা ছিল| এই মন্দিরের চারপাশে আরও ছোট মন্দির ছিল, যার মধ্যে দুটি ছিল দক্ষিণে, দুটি উত্তরে আর একটি মন্দিরের সম্মুখে। বেগলার অনুমান করেছিলেন এক সময় মূল  মন্দিরের পিছনেও আরও দুটি মন্দির ছিল। বেগলার মনে করেছিলেন এই মন্দিরগুলি মান সিংহের রাজত্বকালের সময় তৈরী করা হয়েছিল বা সংস্কার করা হয়েছিল| বেগলারের এটিও মনে হয়েছিল যে এই মন্দিরে ব্যবহৃত উপকরণ অন্য কোনো প্রাচীন মন্দিরের অংশবিশেষ থেকে নেওয়া| এর কারণ উনি পুরানো আর নতুন উপকরণের মধ্যে ফারাকটা বুঝতে পেরেছিলেন।

বর্তমানে ধাধকি টাঁড় প্রত্নস্থলে কোনও দেউল চোখে পড়ে না। তবে ইঁটের ধবংসাবশেষ রয়েছে. যেখান থেকে সম্প্রতি দুটি জৈন মূর্তি পাওয়া গেছে।

মূর্তি 
ধাধকি গ্রামে যে দুইটি প্রাচীন জৈন মূর্তি পাওয়া গেছে,  সেই মূর্তিগুলি নবম শতাব্দীতে নির্মিত। মূর্তিগুলির সংক্ষিপ্ত বর্ণনা নিম্নে দেওয়া হল

মহাবীর মূর্তিটির দুপাশে ২৪টি তীর্থঙ্করের মূর্তি খোদিত আছে | এই মূর্তির নিচে খোদিত রয়েছে দুটি সিংহ, উপরে মালা হাতে গন্ধর্ব ও গান্ধর্বী, এবং লাঞ্ছন চিহ্ন সিংহ সুষ্পষ্ট| শান্তিনাথ মূর্তিটির দুপাশে দুজন চামরধারী রয়েছে।

তথ্যসূত্র 

পুরুলিয়া জেলার প্রত্নস্থল
খেলাইচণ্ডী

খেলাইচণ্ডী ভারতের পশ্চিমবঙ্গ রাজ্যের পুরুলিয়া জেলার অন্তর্গত একটি প্রত্নস্থল।

মূর্তি 
পুরুলিয়া পৌরসভার ১৬ নং ওয়ার্ডে খেলাইচণ্ডীর স্থানে একটি অনুচ্চ কালো পাথরের ওপর ত্রয়োদশ শতাব্দীতে নির্মিত প্রথম জৈন তীর্থঙ্কর আদিনাথের মূর্তি রয়েছে, যা স্থানীয়দের নিকট চণ্ডী রূপে পূজিত হন। ৫৬ সেন্টিমিটার x  ৩৮ সেন্টিমিটার মাপের  পঞ্চরথ ও দ্বিতীর্থিকা শৈলীর এই মূর্তির দুই পাশে দুইটি করে চার সারিতে তীর্থঙ্করদের মূর্তি খোদিত এবং দুইজন চামরধারীর মূর্তি দণ্ডায়মান। মূর্তিটির শিরোভাগে ত্রিছত্র ও জ্যোতির্বলয় বর্তমান। প্রতি বছর মাঘ মাসের প্রথম সপ্তাহে খেলাইচণ্ডীর স্থানে একটি বিশাল মেলা অনুষ্ঠিত হয়, যা খেলাইচণ্ডীর মেলা নামে পুরুলিয়া জেলায় বিখ্যাত।

তথ্যসূত্র 

পুরুলিয়া জেলার প্রত্নস্থল
এবিসি

এবিসি লাতিন লিপির প্রথম তিন অক্ষর।

এবিসি দ্বারা আরোও বোঝানো যেতে পারে:

সম্প্রচার 

 আমেরিকান ব্রডকাস্টিং কোম্পানি, একটি মার্কিন বাণিজ্যিক সম্প্রচারকারী
 এবিসি রেডিও, আমেরিকান রেডিও নেটওয়ার্কের প্রাক্তন নাম কিউমুলাস মিডিয়া নেটওয়ার্ক
 এবিসি রেডিও (বাংলাদেশ), বাংলাদেশের একটি বেসরকারি বাণিজ্যিক এফএম রেডিও স্টেশন।
 এবিসি (সংবাদপত্র), স্প্যানীয় দৈনিক সংবাদপত্র
 এবিসি (সুইডীয় খবর অনুষ্ঠান), একটি আঞ্চলিক সংবাদ অনুষ্ঠান
 এবিসি ডেভেলপমেন্ট কর্পোরেশন, একটি ফিলিপিনো টেলিভিশন কোম্পানি
 আসাহি ব্রডকাস্টিং কর্পোরেশন, একটি জাপানি বাণিজ্যিক টেলিভিশন এবং রেডিও স্টেশন
 অ্যাসোসিয়েটেড ব্রিটিশ কর্পোরেশন, সাবেক ব্রিটিশ ফিল্ম এবং টেলিভিশন কোম্পানী
 অস্ট্রেলিয়ান ব্রডকাস্টিং কর্পোরেশন, অস্ট্রেলিয়ার জাতীয় সরকারী তহবিলে চালিত সম্প্রচারকারী
 এবিসি (অস্ট্রেলীয় টিভি চ্যানেল), অস্ট্রেলিয়ান ব্রডকাস্টিং কর্পোরেশনের একটি টিভি চ্যানেল

কোম্পানি 
 এবিসি স্টোরস (হাওয়াই), হাওয়াই-এর সুবিধাজনক দোকানের একটি চেইন
 এবিসি গ্রুপ, একটি ডিপার্টমেন্ট স্টোর
 এবিসি শিক্ষা কেন্দ্র, অস্ট্রেলীয় সন্তানের দেখাশোনার করার প্রাক্তন ব্যবসা
 চীন কৃষি ব্যাংক, চীন প্রজাতন্ত্রের একটি ব্যাংক
 আরব ব্যাংকিং করপোরেশন
 এবিসি সিনেমাস, একটি ইউকে সিনেমা চেইন।
A

A, বা a, লাতিন বর্ণমালার প্রথম বর্ণ ও স্বরবর্ণ, যা আধুনিক ইংরেজি ও বিশ্বজুড়ে অন্যান্য বর্ণমালায় ব্যবহার করা হয়। বাংলা ভাষায় এর নাম "এ" এবং ইংরেজি ভাষায় এর নাম "এই" ()।

এই বর্ণটি প্রাচীন গ্রিক বর্ণ আলফার অনুরূপ, যেখান থেকে এই বর্ণটি এসেছে। এর বড় হাতের অক্ষর একটি ত্রিভুজের দুইটি তির্যক পার্শ্ব দ্বারা গঠিত, যার মধ্যখানে একটি অনুভূমিক দণ্ড রয়েছে। ছোট হাতের অক্ষরটি দুইভাবে লেখা যায়: দুইতলা বিশিষ্ট a ও একতলা বিশিষ্ট ɑ। একতলা বিশিষ্ট অক্ষরটি হাতের লেখায় এবং তার ভিত্তিতে তৈরি করা ফন্টে পাওয়া যায়। এছাড়া ইটালিক টাইপেও এই অক্ষর পাওয়া যায়।

নাম 
ইংরেজি ভাষায় A বর্ণের নাম "এই", উচ্চারিত । বাংলা ও অন্যান্য সম্পর্কিত ভাষায় এই বর্ণের নাম "এ"। অন্যান্য বেশিরভাগ ভাষায় এর নাম বর্ণটির উচ্চারণের সাথে সঙ্গত।

লিখন পদ্ধতিতে ব্যবহার 
লাতিন বর্ণমালা ব্যবহারকারী বেশিরভাগ ভাষায়  বর্ণটি এক বিবৃত অকুঞ্চিত স্বরধ্বনিকে বোঝায়, যেমন , , or । কিন্তু ইংরেজিসহ কিছু ভাষায়  বর্ণের উচ্চারণ ভিন্ন।

ধ্বনিমূলক বর্ণমালা 
 আন্তর্জাতিক ধ্বনিমূলক বর্ণমালা (আধ্বব)  বলতে বিবৃত সম্মুখ অকুঞ্চিত স্বরধ্বনি,  বলতে বিবৃত কেন্দ্রীয় অকুঞ্চিত স্বরধ্বনি এবং  বলতে বিবৃত পশ্চাৎ অকুঞ্চিত স্বরধ্বনিকে বোঝায়।
 এক্স-সাম্পা পদ্ধতিতে  বলতে বিবৃত সম্মুখ অকুঞ্চিত স্বরধ্বনি এবং  বলতে বিবৃত পশ্চাৎ অকুঞ্চিত স্বরধ্বনিকে বোঝায়।

অন্যান্য ব্যবহার 
 ষোড়শিক সংখ্যা পদ্ধতিতে (নিধান ১৬) A একটি সংখ্যা, যা দ্বারা দশমিক পদ্ধতিতে (নিধান ১০) ১০ সংখ্যাকে বোঝায়।
 বীজগণিতে a এবং লাতিন বর্ণমালার অন্যান্য বর্ণ দিয়ে অনেকসময় চলককে চিহ্নিত করা হয় এবং এর অর্থ গণিতের বিভিন্ন ক্ষেত্রে বিভিন্ন। এছাড়া, ১৬৩৭ সালে রেনে দেকার্তে কোনো সমীকরণে অজানা রাশিকে বোঝানোর জন্য x, y ও z এবং জানা রাশি বোঝানোর জন্য a, b ও c ব্যবহার করার প্রথা চালু করেছিলেন, এবং বিশেষ করে মৌলিক বীজগণিতে এই প্রথা এখনও অনুসরণ করা হয়।
 জ্যামিতিতে বড় হাতের A, B, C ইত্যাদি দিয়ে রেখাংশ, রেখা, রশ্মি ইত্যাদি চিহ্নিত করা হয়। এছাড়া বড় হাতের A দিয়ে কোনো ত্রিভুজের একটি কোণকে বোঝানোর জন্য ব্যবহার করা হয় এবং ছোট হাতের a দিয়ে A কোণের বিপরীত বাহুকে চিহ্নিত করা হয়।
 A দিয়ে কোনো বস্তুর আকারকে চিহ্নিত করা হয়, যেমন সরু আকারের কোনো জুতো।

কম্পিউটিং কোড 

 ১ ASCII কোডের অধীনে এই বর্ণটি কম্পিউটারে ব্যবহৃত হয় ।

অন্যান্য উপস্থাপনা

তথ্যসূত্র

উৎস

বহিঃসংযোগ 

 

আইএসও মৌলিক লাতিন অক্ষর
স্বরবর্ণ
ডোরেমন: দ্য ডে হোয়েন আই ওয়াজ বর্ন

ডোরেমন: দ্য ডে হোয়েন আই ওয়াজ বোর্ন ২০০২ সালের জাপানি স্বল্পদৈর্ঘ্য আনিমে চলচ্চিত্র যা জনপ্রিয় মাঙ্গা আনিমে ধারাবাহিক ডোরেমনের উপর ভিত্তি করে নির্মিত। মার্চ ৯, ২০০২ সালে ডোরেমন: নোবিতা এ্যন্ড দ্য রোবট কিংডম শিরোনামে জাপানে এর প্রিমিয়ার হয়। ফুজিকো এফ. ফুজিও রচিত চলচ্চিত্রটি প্রযোজনা করেছে শিন-এই অ্যানিমেশন এবং পরিচালনা করেছেন সুসুমু ওয়াতানাবে। অভিনয়ে ছিলেন নোবুইয়ো ওয়ামা এবং নোরিকো ওহারা।

কাহিনীসংক্ষেপ

অভিনয়ে

আরও দেখুন 
ডোরেমন চলচ্চিত্রের তালিকা

তথ্যসূত্র

বহিঃসংযোগ
 
 

২০০২-এর চলচ্চিত্র
২০০২-এর অ্যানিমে চলচ্চিত্র
জাপানি চলচ্চিত্র
জাপানি ভাষার চলচ্চিত্র
ডোরেমনের স্বল্পদৈর্ঘ্য চলচ্চিত্র
অ্যানিমে চলচ্চিত্র
টোকিওর পটভূমিতে চলচ্চিত্র
সুহ্মভূমি

সুহ্মভূমি বা সুব্ভভূমি বা দক্ষিণ রাঢ় বা তক্কণলাঢ়ম প্রাচীন বাংলার একটি জনপদ। জৈনদের আচারাঙ্গ সূত্রে রাঢ় জনপদকে বজ্জভূমি বা বজ্রভূমি এবং সুব্ভভূমি বা সুহ্মভূমি এই দুই ভাগে বিভক্ত করা হয়েছে।

অবস্থান 
ধোয়ী রচিত পবনদূত গ্রন্থে গঙ্গার তীরবর্তী সুহ্মের উল্লেখ রয়েছে এবং এই দেশের অন্তর্গত বর্তমানে হুগলী জেলায় অবস্থিত ত্রিবেণী সঙ্গম অতিক্রম করে লক্ষ্মণসেনের রাজধানী বিজয়পুরের দিকে একটি পথের ইঙ্গিত রয়েছে। ৯৯১ খ্রিষ্টাব্দে রচিত শ্রীধরাচার্য রচিত ন্যায়কন্দলী গ্রন্থে দক্ষিণ রাঢ়ের প্রাচীনতম উল্লেখ পাওয়া যায়। একাদশ শতকে কৃষ্ণমিশ্র কর্তৃক রচিত প্রবোধচন্দ্রোদয় নাটকে, মধ্য প্রদেশের অমরেশ্বর মন্দিরের লিপিতে এবং ১৫৯৩ খ্রিষ্টাব্দে মুকুন্দরাম রচিত চন্ডীমঙ্গলকাব্যেও দক্ষিণ রাঢ়ের উল্লেখ পাওয়া যায়। ন্যায়কন্দলী গ্রন্থে দক্ষিণ রাঢ়ের অন্তর্গত ভূরিসৃষ্টি গ্রাম (বর্তমান হাওড়া জেলার ভুরসুট গ্রাম), প্রবোধচন্দ্রোদয় নাটকে নবগ্রাম (বর্তমান হুগলী জেলায়) এবং চন্ডীমঙ্গলকাব্যে দামিন্যা গ্রামের (বর্তমান বর্ধমান জেলার দামুন্যা গ্রাম) উল্লেখ রয়েছে। এর থেকে অনুমান করা হয়ে থাকে ভাগীরথী নদীর পশ্চিম তীরবর্তী দক্ষিণ ভূখণ্ড অর্থাৎ বর্তমান হাওড়া জেলা, হুগলী জেলার পশ্চিমাংশ এবং বর্ধমান জেলার দক্ষিণাংশে প্রাচীন সুহ্মভূমি বা দক্ষিণ রাঢ় অবস্থিত।

লোক প্রকৃতি 
আনুমানিক পঞ্চম শতাব্দীতে কালিদাস কর্তৃক রচিত রঘুবংশ কাব্যে রঘুর দ্বিগ্বিজয় বর্ণনাকালে সুহ্মদেশের অধিবাসীদের বর্ণনা করে বলা হয়েছে, যে তারা বেতসলতার মত অবনত হয়ে রঘুর কোপ হতে রক্ষালাভ করেছিলেন। ভাগবত পুরাণে সুহ্মদের পাপ কোম বলে উল্লেখ করা হয়েছে। কৃষ্ণমিশ্র তার প্রবোধচন্দ্রোদয় নাটকের দ্বিতীয় অঙ্কে সুহ্মদেশের ব্রাহ্মণদের দাম্ভিকতার বর্ণনা করেছেন।

পাদটীকা

তথ্যসূত্র 

প্রাচীন বাংলার জনপদ
ঐতিহাসিক ভারতীয় অঞ্চল
পশ্চিমবঙ্গের ভূগোল
বীরভূম জেলা
ব্সোদ-নাম্স-স্গোম-পো-গো-খার-বা

ব্সোদ-নাম্স-স্গোম-পো-গো-খার-বা () (১৮৯৮-১৯১৯) একজন তিব্বতী সমর আধিকারিক ছিলেন।

বিদেশে শিক্ষা 
ত্রয়োদশ দলাই লামা তিব্বতকে আধুনিক করার উদ্দেশ্যে ১৯১২ খ্রিষ্টাব্দের নভেম্বর মাসে ব্যাং-ঙ্গোস-পা-রিন-স্গাং (), দ্বাং-'দুস-নোর-বু (), ম্খ্যেন-রাব-কুন-ব্জাং () এবং ব্সোদ-নাম্স-স্গোম-পো-গো-খার-বা নামক চারজন তিব্বতীকে ইংল্যান্ডে আধুনিক শিক্ষালাভের উদ্দেশ্যে পাঠানোর সিদ্ধান্ত নেন। ১৯১৩ খ্রিষ্টাব্দের ২৪শে এপ্রিল তারা ইংল্যান্ড পৌছে শিক্ষালাভের উদ্দেশ্যে ভর্তি হন। পরবর্তীকালে তিনি দক্ষিণ লন্ডনের উলুইচ অঞ্চলের রয়্যাল মিলিটারি অ্যাকাডেমীতে সমরবিদ্যা নিয়ে শিক্ষালাভ করেন এবং ব্রিটিশ ভারতের সেনাবাহিনীর সাথে একজন সমর আধিকারিক হিসেবে শিক্ষালাভ করেন।

তিব্বতে 

ব্রিটিশ সামরিক কৌশল সম্বন্ধে শিক্ষালাভ করে চারজন ছাত্রের মধ্যে ব্সোদ-নাম্স-স্গোম-পো-গো-খার-বা প্রথম তিব্বত ফিরে আসেন। লাসা শহরে তিনি তিব্বতী সেনাবাহিনীকে আধুনিক কলাকৌশল শেখাতে উদ্যোগী হন। এরপর তাকে শিগাৎসে অঞ্চলের দায়িত্ব দেওয়া হলে তিনি দ্রুত সেখানে একটি সেনাবাহিনী গড়ে তুলতে সক্ষম হন। এরপর তাকে রাজনৈতিক কারণে খাম্স অঞ্চলের সীমান্তে স্থানান্তরিত করা হয়। ১৯১৯ খ্রিষ্টাব্দের মার্চ মাসে লাসা শহরে ম্যালেরিয়া রোগে আক্রান্ত হয়ে তার মৃত্যু ঘটে বলে মনে করা হলেও, ১৯১৭ খ্রিষ্টাব্দে নিউমোনিয়ায় আক্রান্ত হয়ে তার মৃত্যু হয় বলেও অনেকে মনে করেন।

পাদটীকা

তথ্যসূত্র 

১৮৯৮-এ জন্ম
১৯১৯-এ মৃত্যু
তিব্বতী সেনাবাহিনী
ম্খ্যেন-রাব-কুন-ব্জাং

ম্খ্যেন-রাব-কুন-ব্জাং () (জন্ম-১৮৯৭) একজন তিব্বতী প্রকৌশলী ও রাজনীতিবিদ ছিলেন।

সংক্ষিপ্ত জীবনী 
ত্রয়োদশ দলাই লামা তিব্বতকে আধুনিক করার উদ্দেশ্যে ১৯১২ খ্রিষ্টাব্দের নভেম্বর মাসে ব্যাং-ঙ্গোস-পা-রিন-স্গাং (), দ্বাং-'দুস-নোর-বু (), ম্খ্যেন-রাব-কুন-ব্জাং এবং ব্সোদ-নাম্স-স্গোম-পো-গো-খার-বা () নামক চারজন তিব্বতীকে ইংল্যান্ডে আধুনিক শিক্ষালাভের উদ্দেশ্যে পাঠানোর সিদ্ধান্ত নেন। ১৯১৩ খ্রিষ্টাব্দের ২৪শে এপ্রিল তারা ইংল্যান্ড পৌছে হেথেন্ডের মিলিটারি অ্যাকাডেমী এবং রাগবি স্কুলে শিক্ষালাভের উদ্দেশ্যে ভর্তি হন। এরপর তিনি গ্রিমেথর্প এবং ক্যাম্বোর্নের খনিতে খনি প্রকৌশলবিদ্যা সম্বন্ধে দশ মাস ধরে প্রশিক্ষণ নিয়ে ১৯১৬ খ্রিষ্টাব্দে তিব্বত ফিরে যান। তিব্বতের বিভিন্ন অঞ্চলে সোনা এবং অন্যান্য খনিজ দ্রব্য অনুসন্ধানের পর ১৯১৯ খ্রিষ্টাব্দের ডিসেম্বরে দক্ষিণ ভারতের মহীশূর অঞ্চলের কোলার স্বর্ণখনি অঞ্চলে শিক্ষালাভের উদ্দেশ্যে যাত্রা করেন। ১৯২২ খ্রিষ্টাব্দে তিনি স্যার হেনরী হুবার্ট হেডেন নামক এক ব্রিটিশের সাথে তিব্বতে সোনার অনুসন্ধান শুরু করেন।.  এরপর তিনি ত্রয়োদশ দলাই লামার ব্যক্তিগত সহায়ক হিসেবে দায়িত্ব লাভ করেন এবং ১৯২৩ খ্রিষ্টাব্দে তিনি লাসা শহরের প্রধান পুলিস আধিকারিকের দায়িত্ব লাভ করেন, যদিও পরবর্তীকালে তাকে কার্যক্ষেত্রে অবনতি ঘটিয়ে রুদোক অঞ্চলে পাঠিয়ে দেওয়া হয়। ১৯৩০ খ্রিষ্টাব্দে রুদোক অঞ্চলের প্রতিনিধিত্ব করতে তাকে লাসা শহরে ডেকে পাঠানো হয় এবং পোতালা প্রাসাদ ও নোরবুলিংকা প্রাসাদের সংরক্ষণের দায়িত্ব দেওয়া হয়।

তথ্যসূত্র 

১৮৯৭-এ জন্ম
তিব্বতী প্রকৌশলী
তিব্বতী রাজনীতিবিদ
জীবাঞ্চল

জীবাঞ্চল ( "বায়োম") বা বাস্তুসংস্থানিক অঞ্চল হচ্ছে একই রকম জলবায়ু, পরিবেশ, প্রাণী ও উদ্ভিদ সংবলিত অঞ্চল।  এই এলাকাগুলোকে বিজ্ঞানীরা একই বাস্তুতন্ত্রে একীভূত করে একেকটি জীবাঞ্চল হিসেবে বিভাজন করেন। পৃথিবীতে এ ধরনের জীবাঞ্চলের সংখ্যা প্রায় ১৫০, যার মধ্যে রয়েছে তুন্দ্রা, মরু, তৃণাঞ্চল, বর্ষাবন, পত্রমোচী বন ইত্যাদি। যেমন : তৃণ জীবাঞ্চল।

অন্যান্য জীবাঞ্চলসমূহ
ভূত্বক-অভ্যন্তরস্থ জীবাঞ্চল, অণুবীক্ষণিক জীবন নিয়ে গঠিত যা ভূত্বক থেকে কয়েক কিলোমিটার নিচে সাম্প্রতিককালে পাওয়া গেছে। এগুলো কোন্‌ জীবাঞ্চলের অন্তর্ভুক্ত তা উপযুক্তভাবে বিশ্লেষণ করা যায়নি।

জীবাঞ্চলসমূহের মানচিত্র

তথ্যসূত্র

বহিঃসংযোগ

Biomes of the world (Missouri Botanic Garden)
Global Currents and Terrestrial Biomes Map
 WorldBiomes.com is a site covering the 5 principal world biome types: aquatic, desert, forest, grasslands, and tundra.
  UWSP's online textbook The Physical Environment: – Earth Biomes
 Panda.org's Habitats – describes the 14 major terrestrial habitats, 7 major freshwater habitats, and 5 major marine habitats.
 Panda.org's Habitats Simplified – provides simplified explanations for 10 major terrestrial and aquatic habitat types.
 UCMP Berkeley's The World's Biomes – provides lists of characteristics for some biomes and measurements of climate statistics.
 Gale/Cengage has an excellent Biome Overview of terrestrial, aquatic, and man-made biomes with a particular focus on trees native to each, and has detailed descriptions of desert, rain forest, and wetland biomes.
 NASA's Earth Observatory Mission: Biomes gives an exemplar of each biome that is described in detail and provides scientific measurements of the climate statistics that define each biome.
 Google Map of Terrestrial Biomes

জীবাঞ্চল
আবাসভূমি
বাসস্থান
হাওয়াই লাল চিংড়ি

হাওয়াই লাল চিংড়ি  (Halocaridina rubra) হচ্ছে অটিডি পরিবারের ক্ষুদ্র চিংড়ি যার হাওয়াই ভাষায় সাধারণ নাম হচ্ছে । আকারে মাত্র এক সেন্টিমিটারের মতো লম্বা এই চিংড়িগুলি আগ্নেয়গিরি থেকে উৎক্ষিপ্ত শিলাসমৃদ্ধ জলাশয় এনকেয়ালিন (Anchailine) গুলিতে বাস করে।

তথ্যসূত্র

অতিরিক্ত পাঠ

অটিডি
হাওয়াইয়ের প্রাণী
ইন্দো-প্রশান্তিয় প্রাণী
১৯৬৩-এ বর্ণিত প্রাণী
ঝোপাল আফ্রিকান ডেইজি

ঝোপাল আফ্রিকান ডেইজি, () (Osteospermum fruticosum ) হচ্ছে দক্ষিণ আফ্রিকার (এস্টারাসি) পরিবারের আধা-রসালো উদ্ভিদ। শরৎ ও বসন্তকালে এ ফুল প্রস্ফুটিত হয়। এটি সাদা, খয়েরী, গোলাপী ইত্যাদি রংয়ের হয়ে থাকে।

দক্ষিণ আফ্রিকার উদ্ভিদ
দক্ষিণ আফ্রিকার ফুল
কার্ল লিনিয়াস কর্তৃক নামকরণকৃত ট্যাক্সা